Sfidat e zbatimit të ligjit të gjuhëve në Kosovë
Anëtarë të një delagacioni nga Kosova që ndodhet në SHBA, thonë se pavarësisht ligjit të avancuar të gjuhëve, vendi ndeshet me probleme në zbatimin e tyre.
Pavarësisht kuadrit të mirë ligjor mbi përdorimin gjuhëve në Kosovë, përfaqësuesit e komuniteteve pakicë ankohen se ato shpesh nuk zbatohen. Anëtari i Partise Demokratike Turke të Kosovës, Enis Kervan thotë se komuniteti turk është i kënaqur me atë që ofrojnë ligjet por duhet më shumë punë në zbatimin e tyre. Shqipja dhe serbishtja jane gjuhë zyrtare në Kosove, por përfaqësuesit e komunitetit serb shpesh ankohen se ligji për përdorimin e gjuhës serbe nuk po zbatohet në të gjithë vendin. , thotë Sanja Vukoviç nga Këshilli për Komunitetet në Zyrën e Presidentit të Kosovës. Institucionet qëndrore janë të detyruara me ligj që informacionet t’i publikojnë në të dyja gjuhët, duke e bërë më të lehtë qasjen në dokumentet e lëshuara nga këto institucione. Por në nivel komunal, zbatimi i ligjit të gjuhëve është më i vështirë sepse në disa komuna ka më shumë se dy gjuhë zyrtare. Komuna e Prizrenit ka katër gjuhë zyrtare dhe shpesh ka vonesa në përkthimin e dokumenteve zyrtare në gjuhët e pakicave. thote Gentiana Mahmuti nga Zyra e Kryeministrit për përdorimin e gjuhëve. Zonja Mahmuti tha se qeveria e Kosovës ka hartuar një strategji për tejkalimin e këtyre problemeve. Ndërsa, përfaqësuesja e Organizatës Open World Center, Yasmin Evans thotë se delegacioni i Kosovës gjatë qëndrimit në Sidër Rapids të Ajovës do të ketë shansin të shohë nga afër se si institucionet amerikane e trajtojnë çështjen e përdorimit të gjuhëve dhe qasjen në informacionet publike. Arif Adroviç, përfaqësues i komuniteti boshnjak në delegacionin e Kosovës, thotë se përvoja e tij në Amerikë mund ta ndihmojë atë të kontriubojë më shumë në thellimin e bashkëpuninimin mes komuniteteve në Kosovë. Edhe anëtarët e tjerë të delegacionit janë optimistë se përvoja e tyre në Shtetet e Bashkuara do t’u ndihmojë atyre në përpjekjet për të përmirësuar bashkëpunimin mes komuniteteve dhe trajtimin e vështrësive në zbatimin e ligjit të gjuhës. Ata do të qëndrojnë tetë ditë në Ajova, shteti i cili ka krijuar një partneritet të ngushtë me Kosovën.